cy cy cy cy de fr lb cy cy fy cy cy cy cy cy cy cy en cy es es nb en tr en ru es en en en en de cy cy en fy cy cy cy cy cy cy cy en cy es es nb en tr en ru es en en en en de cy cy es es cy mr fa cy fr cy cy ro cy cy nl es cy cy ca es nl de cy en de cy cy cy cy cy de cy cy cy cy en en cy cy fr it cy cy cy cy en cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy en fr cy cy cy fr nl cy cy jbo cy cy en fr jbo cy it de cy cy cy de en fr ro en cy fr en en en en en en en en en en
Rhagfyr | 2014 | Cyfnewidfa Arfer Da
Annog gwelliant yng ngwasanaethau cyhoeddus trwy rannu dysgu a gwybodaeth
Oes ganddo’ch y bobl iawn ar eich bwrdd?
Rydyn ni wedi cael cwpl o fisoedd prysur yn nhîm y Gyfnewidfa Arfer Da. Dydyn ni ddim wedi cael y cyfle i ymlacio wrth i Nadolig agosáu, gan fod ni wedi cynnal digwyddiadau ar faterion i ymddiriedolwyr ac ar lywodraethu. Rydyn ni nawr yn casglu’r holl allbynnau at ei gilydd ac yn gwneud yn siŵr ein bod ni’n eu hanfon at fynychwyr a’u rhannu drwy gyfryngau cymdeithasol.
Fel tîm rydyn ni’n ceisio sicrhau bod ein digwyddiadau yn cyrraedd cymaint o wahanol sectorau â phosib, gan ein bod ni’n credu bod yna lot y gall pobl dysgu o’i gilydd. Fe wnaeth yr Archwilydd Cyffredinol pwyntio allan yn sesiwn agoriadol y seminar i Ymddiriedolwyr bod materion llywodraethu ddim yn cael eu cyfyngu i fudiadau mawr neu fach.
Roedd e’n ddiddorol iawn i weld materion cyffredin yn cael eu codi yn y seminar Ymddiriedolwyr, lle’r oedd pobl yn bennaf o grwpiau elusennol a chymunedol, a’r digwyddiad Llywodraethu, lle’r oedd y rhan fwyaf o bobl yn aelodau bwrdd neu staff o’r sector cyhoeddus.
Fe wnes i hwyluso sesiwn Grant Thornton ar ‘Ymagweddau at lywodraethu o bell‘ yn y digwyddiad ar lywodraethu. Yn y drafodaeth ar ôl y cyflwyniad clywsom o gwpl o bobl ynglŷn â sicrhau bod ganddynt y bobl gywir ar y bwrdd.
Mae yna lot o adnoddau ar ein Bwrdd Pinterest i Ymddiriedolwyr sy’n ymwneud â hyn. Yn 2013 fe wnaeth Norma Jarboe cyflwyniad ar Fyrddau Cytbwys, ac yn dilyn y gweithdy hynny fe wnaethon ni recordio podlediad byr gyda Ray Singh o Ymddiriedolaeth GIG Felindre, a wnaeth trafod byrddau sy’n seiliedig ar eu sgiliau.
Yn nigwyddiad eleni, fe wnaeth Anna Bezodis o Gyngor Gweithredu Gwirfoddol Cymru ac Alex Swallow o Ymddiriedolwyr Elusennau Ifanc cynnal gweithdy ar gael y bobl iawn ar eich bwrdd a chynllunio olyniaeth. Mae yna bwyntiau grêt yn y cyflwyniad am nodi’r sgiliau sydd ar gael ar eich bwrdd. Rhannodd Vicky Holberry o Gymdeithas Mudiadau Gwirfoddol Wrecsam templed defnyddiol ar gyfer archwiliad sgiliau, sy’n gallu cael ei ddefnyddio i nodi bylchau sgiliau eich bwrdd.
Y neges glir yw gallwn gyflawni lot trwy rannu a chydweithio. Rydyn ni’n rhannu’r rhestr o gynrychiolwyr gyda phawb a fynychodd y seminar fel bod pobl yn gallu rhannu arfer da a phynciau ble hoffan nhw ddysgu mwy. Gobeithio bydd y dysgu trawsfudiad a thraws-sector yn parhau, ac wrth gwrs fe wnawn ni rhannu unrhyw arfer da sy’n amlygu ei hun ar hyd y ffordd.
Cofnodwyd hwn yn Dim categori, Llywodraethu a'i dagio archwilydd cyffredinol cymru, Cymdeithas Mudiadau Gwirfoddol Wrecsam, cymraeg, Cyngor Gweithredu Gwirfoddol Cymru, elusennau, grant thornton, llywodraeth leol, Ymddiriedolaeth GIG Felindre, ymddiriedolwyr elusennau ifanc, ymddirieoldwyr ar Rhagfyr 19, 2014 gan Good Practice Exchange.
Gall ein seminarau ni ar gyfer ymddiriedolwyr ysbrydoli unrhyw un. Does dim byd fel gweithio mewn ystafell sy’n llawn o bobl sy’n rhoi eu hamser a’u harbenigedd am ddim i wneud i chi sylweddoli bod yna lot o dda yn y byd ni’n byw ynddo. Fe wnes i weithio yn y sector gwirfoddol am wyth mlynedd cyn dechrau gweithio yn Swyddfa Archwilio Cymru, felly mae da fi buddsoddiad emosiynol yn y sector hefyd.
Yn sesiwn agoriadol y ddau ddiwrnod fe glywon ni Mike Palmer a Chris Bolton yn siarad amdano waith Swyddfa Archwilio Cymru trwy adroddiadau er budd y cyhoedd. Fel mudiad, rydyn ni wir eisiau osgoi’r sefyllfaoedd hyn. Y seminarau yma yw ein ffordd ni o geisio atal neu leihau’r tebygolrwydd o hyn digwydd yn y dyfodol.
Fe wnes i fynd i weithdai’r Comisiwn Elusennau yn y ddau ddigwyddiad, lle’r oedd e’n glir mai’r ffordd orau o ddiogelu eich elusen yw sicrhau bod ganddo’ch y prosesau cywir mewn lle ar y dechrau. Mae’n swnio fel neges amlwg, ond dywedodd lot o bobl bod nhw’n dueddol o ffocysu ar waith yr elusen, ac yn aml yn anghofio am y prosesau sydd tu ôl i’r gwaith hynny.
Roedd e’n ddiddorol clywed am y camau mae mudiadau yn cymryd i sicrhau bod nhw’n rheoli risgiau. Soniodd un ymddiriedolwr amdano’r ‘prawf wasg’ – sut byddai’r gweithredoedd yn edrych os byddan nhw’n cael eu cynnwys yn fanwl yn y wasg? Mae’n ddull syml sy’n annog ymddiriedolwyr i ystyried eu penderfyniadau ac i osgoi gwneud nhw ar frys. Y peth pwysig i gofio yw bod rhaid i bob gweithred fod er fudd yr elusen.
Roedd yna drafodaeth hefyd am gyrsiau cynefino a hyfforddiant. Oes gan eich ymddiriedolwyr syniad clir o beth sy’n cael eu disgwyl ohonynt? Ydyn nhw wedi cael y wybodaeth iawn sy’n galluogi iddynt weithio’n effeithiol?
Roedd yna lot o drafodaethau diddorol am beth i’w wneud os mae rhywbeth yn mynd o’i le. Yn seminar Caerdydd, fe wnaeth Rosie Stokes o’r Comisiwn Elusennau cadarnhau bod y defnydd o gronfeydd elusennol at ddibenion cyfreithiol yn ddefnydd dilys o gronfeydd elusennol. Mae’n bwysig bod elusennau’n delio â materion yn effeithiol ac yn drylwyr os ydynt am ddiogelu eu helusen.
Gallwch glywed Rosie’n trafod y gweithdy yn y fideo uchod, ac mae’r cyflwyniad o weithdy’r Comisiwn Elusennau ar-lein hefyd. Mae’n werth cael golwg ar y ddau er mwyn i chi feddwl am y negeseuon sydd ynddyn nhw a’i gymharu gyda beth rydych chi’n rhoi ar waith yn eich mudiad chi. Un o’r negeseuon allweddol a ddaeth allan o’r digwyddiad yw bod dogfennau llywodraethol yn nodi amcanion eich elusen. Ac os ydych chi’n gweithio i’r nodau ac amcanion hynny, yna rydych chi’n lot fwy tebygol o ddarparu’r gwasanaethau effeithiol sydd angen ar eich buddiolwyr.
Cofnodwyd hwn yn Dim categori, Llywodraethu a'i dagio aelodau bwrdd, comisiwn elusennau, cymraeg, elusen trydydd sector, elusennau, wythnos ymddiriedolwyr, ymddiriedolwyr ar Rhagfyr 10, 2014 gan Good Practice Exchange.
Deddf Lles Dyfodol Cenedlaethau
deddf llesiant cenedlaethau'r dyfodol
Dilynwch ni ar Twitter
Dilynwch ein blog trwy e-bost
Rhowch eich cyfeiriad e-bost er mwyn dilyn y blog hwn ac i dderbyn hysbysiadau o flogbostau newydd drwy e-bost.
Fforwm Ieuenctid Iechyd Cyhoeddus Cymru, Jessie Hack
Mae’n hawdd bod eisiau newid, ond mae’n goblyn o anodd gwneud newid
Pam ydyn ni’n buddsoddi yn y genhedlaeth nesaf?
Ein Dyddiadur Iechyd Cyhoeddus
Gwasanaeth Ymgysylltu a Chyfranogiad Ieuenctid Rhondda Cynon Taf
Rôl craffu o ran o r… ar Craffu er mwyn sicrhau llesian…
Tri chwestiwn… | Cyf… ar Oes rhaid i mi aros yn yr…
Gŵyl Dai: Bowlenni P… ar Sut all hyfforddi cefnogi pend…
Gŵyl Dai: Bowlenni P… ar Bara Brith Camp: Pam mae ymddi…
Innovative audit: Le… ar Archwilio arloesol: Dysgu a rh…
Send to Email Address Dy Enw Your Email Address
Post was not sent - check your email addresses!
Email check failed, please try again
Sorry, your blog cannot share posts by email.